Kysyttävää kunnan uusista työaikamääräyksistä? -webinaari tarjolla

Kunnan neuvottelukierroksen ohessa myös kunta-alan työaikamääräykset uudistuivat. Tehyn edunvalvonta-asiantuntija Maija Wilskman laatii aiheesta koulutusvideon (linkki julkaistaan toimijat-sivulla heti, kun video valmistuu). Jos koulutusvideon jälkeen jää vielä aiheesta kysymyksiä, niin Maija on mahdollista tavata webinaarissa ke 28.3. klo 14-15. Maija vastaa webinaarissa kysymyksiin, mutta ei käy enää tarkemmin muutoksia läpi. Joten jos osallistut webinaariin, niin katsothan ensin Maijan lyhyen koulutusvideon, josta saat tiedon muutoksista.

Webinaari on suunnattu Tehyn kuntapuolen henkilöstönedustajille. Voit ilmoittautua mukaan 25.3. mennessä osoitteessa [www.tehy.fi/koulutus](http://www.tehy.fi/koulutus).

Webinaariin osallistumiseksi tarvitset tietokoneen, verkkoyhteyden ja mielellään kuulokkeet. Webinaariin ilmoittautuneille toimitetaan ennen webinaaria linkki osallistumiseksi. Ennen webinaaria on myös mahdollista testata äänen toimivuutta webinaarin järjestäjän kanssa.

Lisätietoja: koulutussuunnittelija Maiju Toivonen, [maiju.toivonen@tehy.fi](mailto:maiju.toivonen@tehy.fi)